**6. Ovlašćenja i obaveze u postupku sprovođenja republičkog referenduma**

U postupku sprovođenja republičkog referenduma, Republička izborna komisija, na osnovu Zakona o referendumu i narodnoj inicijativi, Zakona o izboru narodnih poslanika, Zakona o jedinstvenom biračkom spisku i Zakona o finansiranju političkih aktivnosti, ima sledeća ovlašćenja, odnosno obaveze:

1. stara se o zakonitom sprovođenju republičkog referenduma,
2. donosi uputstvo za sprovođenje referenduma,
3. stara se o obezbeđivanju materijala za sprovođenje referenduma,
4. propisuje obrasce za sprovođenje referenduma,
5. određuje glasačka mesta,
6. obrazuje glasačke odbore,
7. utvrđuje i proglašava rezultate referenduma,
8. propisuje način određivanja glasačkih mesta,
9. propisuje bliža pravila o uređenju prostorije za glasanje,
10. obezbeđuje budžetska sredstva za sprovođenje republičkog referenduma,
11. utvrđuje bliža pravila u vezi sa glasačkim mestom,
12. određuje i oglašava broj i adresu biračkih mesta u zavodima za izvršenje zavodskih sankcija i u inostranstvu,
13. obrazuje potkomisije,
14. daje uputstva za rad potkomisijama u pogledu primene odredaba Zakona o referendumu i narodnoj inicijativi i usklađuje njihov rad,
15. propisuje bliža pravila o radu glasačkih odbora,
16. omogućuje zainteresovanim posmatračima praćenje rada organa za sprovođenje republičkog referenduma,
17. objavljuje ukupan broj glasača u Republici Srbiji,
18. utvrđuje broj glasačkih listića, koji mora biti jednak broju građana koji imaju pravo izjašnjavanja na referendumu upisanih u birački spisak,
19. bliže propisuje oblik i izgled glasačkih listića, način i kontrolu njihovog štampanja i dostavljanje i rukovanje glasačkim listićima,
20. kontroliše pripremu i overu glasačkih listića,
21. na osnovu rešenja ministarstva nadležnog za poslove uprave o izmenama u Jedinstvenom biračkom spisku po zaključenju biračkog spiska, unosi izmene (upis, brisanje ili ispravka) u izvode iz biračkog spiska i posebne izvode iz biračkog spiska,
22. utvrđuje i objavljuje konačan broj glasača u Republici Srbiji,
23. priprema za svaki glasački odbor materijal za glasanje,
24. utvrđuje bliža uputstva o merama kojima se obezbeđuje tajnost glasanja,
25. objavljuje nezvanične podatke o toku glasanja,
26. objavljuje privremene podatke o rezultatima republičkog referenduma,
27. rešava o prigovorima zbog nepravilnosti u postupku sprovođenja republičkog referenduma,
28. na osnovu postupka po prigovoru, poništava glasanje i određuje da se ono ponovi,
29. utvrđuje i proglašava ukupne rezultate republičkog referenduma,
30. objavljuje rezultate republičkog referenduma,
31. izveštava Narodnu skupštinu o sprovedenom republičkom referendumu,
32. propisuje način korišćenja glasačkog materijala,
33. određuje način čuvanja i rukovanja glasačkim materijalom.